కార్తీక మాసంలో వనభోజనానికి విశేష ప్రాధాన్యం ఉంది. ఈ భోజనానికి ఎంచుకొనే వనంలో అన్నిరకాల వృక్షాలతో పాటు ఉసిరిచెట్టు ఉన్న వనం అయితేనే మంచిది. వనభోజనాన్ని గురించి, దీప దానాన్ని గురించి వశిష్ఠుడు కార్తీకపురాణంలో వివరించి చెప్పాడు. ఉసిరిచెట్టు కింద సాలగ్రామాన్ని ఉంచి గంధం, అక్షతలు, పుష్పాలతో పూజించాలి. అనంతరం పండితులను పిలిచి సత్కరించి అందరూ కలిసి భోజనం చేయాలి. వనభోజన కార్యక్రమాలను నిర్వహించే వారికి పాపాల నుంచి విముక్తి సులభంగా కలుగుతుందన్నాడు వశిష్ఠుడు. అసలు కార్తీక పురాణ శ్రవణం చేస్తేనే మహాపాప విముక్తి కలుగుతుందని కూడా చెప్పాడు. దీనికి ఉదాహరణగా దేవదత్తుడి కథను వివరించాడు ఆ రుషి.
పూర్వం ద్రావిడ దేశంలో ఒక లుబ్ధ వితంతువు ఉండేది. ఆమె ఎంతో పిసినారితనంతో ప్రవర్తిస్తుండడాన్ని ఒక రోజున ఒక సన్యాసి గమనించి ఆమెకు సద్బోధ చేశాడు. అప్పటిదాకా చేసిన పాపాలను పోగొట్టుకోవటానికి కార్తిక వ్రతాన్ని చేయమని చెప్పాడు. అలా ఆమె ఆ సన్యాసి చెప్పినట్లుగానే హరిపూజ, దీపదానం, పురాణ శ్రవణం లాంటివి చేసి చివరకు పుణ్యాన్ని పొందింది. అలాగే కార్తికంలో శివుడిని జిల్లేడు పూలతో పూజిస్తే మోక్షప్రదమని, విష్ణువుకు మల్లెపూలతో పూజలర్పించటం పాపహరమని, తులసి, గంధాలతో సాలగ్రామ పూజ చేయటం మేలని చెప్పాడు వశిష్ఠుడు. ఈ కథాంశంలో వశిష్ఠుడు శివ, విష్ణు భేదాన్ని చూపకుండా భక్తులంతా కార్తికంలో భక్తి ప్రపత్తులతో పూజాదికాలను నిర్వహించవచ్చని చెప్పినట్లుగా కనిపిస్తుంది.
kaarteeka maasamlo vanabhojanaaniki visesha praadhaanyam undi. ee bhojananiki enchukone vanamlo annirakaala vrukshaalatoe paatu usirichettu unna vanam ayithene manchidi. vanabhojanaanni gurinchi, deepa daanaanni gurinchi vashishtudu kaarteekapuraanamlo vivarinchi cheppaadu. usirichettu kinda salagramanni unchi gandham, akshatalu, pushpaalatho poojinchaali. anantaram panditulanu pilichi satkarinchi andaruu kalisi bhojanam cheyali. vanabhojana kaaryakramaalanu nirvahinche vaariki paapaala nunchi vimukti sulabhamgaa kalugutundannadu vashishtudu. asalu kaarteeka puraana shravanam chestene mahapapa vimukti kalugutundani kuudaa cheppaadu. deeniki udaaharanagaa devadattudi kathanu vivarinchaadu aa rushi.
puurvam dravida desamlo oka lubdha vitantuvu undedi. aame entho pisinaaritanamtoe pravartistundadaanna oka rojuna oka sanyasi gamaninchi aameku sadbodha cheshaadu. appatidaka chesina paapaalanu pogottukovataniki kaartika vrataanni cheyamani cheppaadu. alaa aame aa sanyasi cheppinatlugaane haripooja, deepadaanam, puraana shravanam lantivi chesi chivaraku punyaanni pondindi. alaage kaartikamlo shivudini jilledu poolatho poojisthe mokshapradamani, vishnuvuku mallepoolatho poojalarpinchatam papaharamani, tulasi, gandhaalatho salagrama pooja cheyatam melani cheppaadu vashishtudu. ee kathaamsamlo vashishtudu shiva, vishnu bhedaanni chupakunda bhaktulanta kaartikamlo bhakti prapattulatoe poojaadikaalanu nirvahinchavacchani cheppinatlugaa kanipistundi.